钦定古今图书集成/理学汇编/字学典/第107卷 > 钱易
## 钦定古今图书集成/理学汇编/字学典/第107卷 > 钱易

按《宋史》本传：“钱易，字希白。始父倧嗣吴越王，为胡进
思所废，遂刻志读书。举进士，累迁翰林学士。才学赡
敏过人，又善寻尺大书行草。”

按《东坡集》，“希白作字，自有江左风味”，故长沙法帖比
淳化待诏所摹为胜。

按《翰墨志》：“世有《绛帖》《潭帖》《临江帖》”三书，惟《潭帖》为胜，
以钱希白所临本也。希白于字画得佳处，故于二王
书尤邃。

按《渭南集》：“钱希白，字奇古可喜。”